“ทีโอที” คว้าคลื่นความถี่ย่าน 26 GHz พร้อมเดินหน้าให้บริการ 5G
“ทีโอที” คว้าคลื่นความถี่ย่าน 26 GHz พร้อมเดินหน้าให้บริการ 5G
19 ก.พ. 2563

บริษัท ทีโอที จำกัด (มหาชน) นำโดย พลตรีสมเกียรติ สัมพันธ์ กรรมการ ทีโอที, นายพิพัฒน์ ขันทอง กรรมการ รักษาการกรรมการผู้จัดการใหญ่, นายเชาว์ พันธ์รุ่งจิตติ รองกรรมการผู้จัดการใหญ่ สายงานการเงิน, นายรังสรรค์ จันทร์นฤกุล รองกรรมการผู้จัดการใหญ่หน่วยธุรกิจสื่อสารไร้สาย และนายฐิติพันธุ์ ธาดาสีห์ ผู้จัดการผ่ายธุรกิจสื่อสารไร้สาย เข้าประมูลใช้คลื่นความถี่สำหรับกิจการโทรคมนาคมเคลื่อนที่สากล ย่าน 26.4-26.8 GHz
โดยทีโอที ชนะประมูลคลื่นความถี่ 5G ย่านความถี่ 26 GHz จำนวน 4ใบ ในราคา 1,795 ล้านบาท ในการที่สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีการจัดประมูลคลื่นความถี่สำหรับกิจการโทรคมนาคมเคลื่อนที่สากล ย่าน700 MHz 1800 MHz 2600 MHz และ 26 GHz ซึ่งย่านความถี่ 26 GHz เป็นการชิงใบอนุญาตทั้งหมด 27 ใบ ขนาดความกว้างแถบคลื่นความถี่ 100 MHz เมื่อวันที่ 16 กุมภาพันธ์ 2563